**3. A feladat az Anjou-kor törvényeivel kapcsolatos.**

**Oldja meg** a feladatokat a szöveges forrás és az ismeretei segítségével!*(Elemenként 1 pont.)*

„VI. tc.: Ezenkívül minden, bármely néven nevezendő szabad községben, valamint az udvarnoki és királynői községekben levő összes szántóvető és szőlőbirtokos jobbágyainktól (kivéve a falakkal bekerített városokat) minden terményüknek és boruknak kilencedét beszedetjük és a királyné asszony is be fogja szedetni. És a fönt nevezett bárók és nemesek bármely birtokaikon levő minden szántóvető és szőlővel bíró jobbágyoktól ezek minden terményének és borának kilenced részét a maguk szükségére hasonlóképen hajtsák és szedjék be.

XI. tc.: Ugyanazon nemeseknek kérésébe is beleegyeztünk: hogy az országunk határai közt lakó valódi nemesek még az országunk határai közt fekvő hercegi tartományokban levők is, megannyian ugyanazon egy szabadsággal éljenek.”*(Az 1351. évi törvényekből3)*

**a) Ki volt az uralkodó, aki a törvényeket hozta?**

**b) Említsen két társadalmi csoportot, melyek érdekét védte a VI. törvénycikk! *(A két elem helyes megfejtése esetén adható 1 pont.)***

**c) Mit jelent az „egy és ugyanazon nemesség elve”? *(Teljes mondattal válaszoljon! Két részelem megjelenése esetén adható 1 pont.)***

**d) Hogyan intézkedett az 1351. évi törvény az ősiségről? *(Teljes mondattal válaszoljon! Két részelem megjelenése esetén adható 1 pont.)***

**e) Milyen történelmi folyamatok fontos állomása volt az 1351. évi törvények kiadása?**

**Aláhúzással jelölje meg a helyes válaszokat! *(Mindkét elem helyes megfejtése esetén adható 1 pont.)***

*a lovagrendek magyarországi megjelenése a nemesség renddé szerveződése*

*az egyház renddé szerveződése a bárói ligák megalakulása*

*a jogilag egységes jobbágyság kialakulása a tartományúri hatalom kibontakozása*

**f) Meddig maradtak érvényben a nemesség sarkalatos jogai? Egy dátum(év, hónap, nap) megadásával válaszoljon!**

g) Igazolja, hogy az ősiség törvénye a reformkorban már gátja volt a magyar társadalmi fejlődésnek!*(Teljes mondattal válaszoljon! Két részelem megjelenése esetén adható 1 pont.)*

**Megoldás**

**3. A feladat az Anjou-kor törvényeivel kapcsolatos.**(Elemenként 1pont, összesen 7pont.)

a) I. (Nagy) Lajos/Anjou Lajos

b) köznemesség

városok/városi polgárság/polgárság *(Két elem helyes megfejtése esetén adható 1 pont.)*

jobbágyság

*Minden tartalmilag helyes válasz elfogadható.*

c) Minden nemes egyenlő jogokkal bír, melynek legfontosabb eleme az adómentesség*. (1351-ben az utolsó, nemesek által fizetett adót törölte el Nagy Lajos törvénye, a 12. tc.: a szlavóniai nemesek nyestbőradóját szüntette meg.)* A jogi egyenlőség nem jelentette, hogy a nemesség csoportjai valóban egyenlőkké váltak volna („köz”nemesség – bárók). *(Tartalmában hasonló, más helyes megoldás is elfogadható.Két részelem megjelenése esetén adható 1 pont, 0,5 pont nem adható.)*

d) Az ősiség törvénye a nemesi öröklés korábbi rendjét megszüntette/a nemes szabad végrendelkezését megszüntette/kimondta a nemesi birtok elidegeníthetetlenségét/fiúörökös hiányában a rokonság, a nemzetség örökösödését biztosította/érvénytelennek tekintette az öröklött birtok eladományozását, elajándékozását vagy szabad örökül hagyását. *(Tartalmában hasonló,máshelyes megoldás is elfogadható. Bármelyik két részelem megjelenése esetén adható 1 pont, 0,5 pont nem adható.)*

e) A nemesség renddé szerveződése *és* a jogilag egységes jobbágyság kialakulása. *(Mindkét elem helyes megfejtése esetén adható 1 pont, 0,5 pont nem adható.)*

f) 1848. április 11-ig

g) Az ősiség akadályozta a nemesi birtokok elidegenítését, így a tőkés földbirtok kialakulását/a köznemesi birtok hitelképességét. *(Tartalmában hasonló, más helyes megoldás is elfogadható.Két részelem megjelenése esetén adható 1 pont, 0,5 pont nem adható.)*